Ο **γ (γάμμα) Δοράδος** (διεθνώς *Gamma Doradus*, *γ Dor*) είναι ο τρίτος σε φωτεινότητα (όπως φαίνεται από τη Γη) αστέρας στον νότιο αστερισμό Δοράδα. Είναι ορατός με γυμνό μάτι μόνο σε σκοτεινούς τόπους και ασέληνες νύκτες, έχοντας οπτικό φαινόμενο μέγεθος περίπου 4,25. Για την ακρίβεια, αυτό παρουσιάζει μικρές διακυμάνσεις, καθώς ο γ Δοράδος είναι μεταβλητός αστέρας, και μάλιστα έδωσε το όνομά του στη νέα σχετικώς κατηγορία των μεταβλητών τύπου γ Δοράδος. Με βάση την ετήσια ηλιοκεντρική (αστρική) του παράλλαξη, όπως αυτή μετρήθηκε από τη νέα αποστολή *Γαία*, απέχει 66,7 έτη φωτός από το Ηλιακό Σύστημα και απομακρύνεται από αυτό με ακτινική ταχύτητα +25,2 χιλιόμετρα ανά δευτερόλεπτο (90.700 χιλιόμετρα την ώρα) Με βάση την κίνησή του στον χώρο του Γαλαξία, φαίνεται να είναι μέλος μιας επεκτάσεως του αστρικού ανοικτού σμήνους IC 2391.

Αστροφυσικά δεδομένα
--------------------

Ο γ Δοράδος είναι αστέρας της Κύριας ακολουθίας με φασματικό τύπο F1 V, που αντιστοιχεί σε λευκό χρώμα, δείκτη χρώματος (B−V) = +0,30 και επιφανειακή θερμοκρασία 6.900 K. Είναι παλλόμενος μεταβλητός αστέρας, του οποίου η λαμπρότητα κυμαίνεται λιγότερο από 1/10 του μεγέθους, εξαιτίας μη ακτινικών ταλαντώσεων, παρόμοιων με τα θαλάσσια κύματα. Μέχρι σήμερα έχουν ανιχνευθεί 4 διαφορετικές συχνότητες ταλαντώσεων, με περιόδους 17,6, 12,8, 16,3 και 18,2 ώρες. Ο αστέρας έχει διάμετρο 85% περίπου μεγαλύτερη της διαμέτρου του Ήλιου και μάζα κατά 56% μεγαλύτερη της ηλιακής, ενώ η απόλυτη λαμπρότητά του είναι επταπλάσια της ηλιακής, δηλαδή αντιστοιχεί σε απόλυτο μέγεθος +2,72. Είναι αρκετά νεότερος αστέρας από τον Ήλιο, έχοντας ηλικία που εκτιμάται σε 0,5 έως 1,2 δισεκατομμύρια έτη.

Μια περίσσεια υπερύθρου έχει ανιχνευθεί σε αρκετές διαφορετικές συχνότητες στο φως του γ Δοράδος, γεγονός που υποδεικνύει ότι γύρω από τον αστέρα περιφέρεται ένα ζεύγος περιαστρικών δίσκων, συγκεκριμένα δίσκοι συντριμμάτων.

Παραπομπές
----------

1. ↑  Kaler, James B. «Gamma Dor». *Stars*. Ανακτήθηκε στις 16 Νοεμβρίου 2020.
2. 1 2 3  Kaye, Anthony B. *και άλλοι*. (Ιούλιος 1999). «Gamma Doradus Stars: Defining a New Class of Pulsating Variables». *Publications of the Astronomical Society of the Pacific* **111** (761): 840-844. doi:10.1086/316399. Bibcode: 1999PASP..111..840K.
3. 1 2 3 4  Brown, A.G.A. κ.ά.: «Gaia Data Release 2: Summary of the contents and survey properties», *Astronomy & Astrophysics*, τόμος 616, A1, Αύγουστος 2018
4. ↑  Gontcharov, G.A. (Νοέμβριος 2006). «Pulkovo Compilation of Radial Velocities for 35495 Hipparcos stars in a common system». *Astronomy Letters* **32** (11): 759-771. doi:10.1134/S1063773706110065. Bibcode: 2006AstL...32..759G.
5. ↑  Eggen, Olin J. (Δεκέμβριος 1995). «Reality Tests of Superclusters in the Young Disk Population». *Astronomical Journal* **110**: 2862. doi:10.1086/117734. Bibcode: 1995AJ....110.2862E.
6. ↑  Gray, R.O. *και άλλοι*. (Ιούλιος 2006). «Contributions to the Nearby Stars (NStars) Project: Spectroscopy of Stars Earlier than M0 within 40 pc-The Southern Sample». *The Astronomical Journal* **132** (1): 161-170. doi:10.1086/504637. Bibcode: 2006AJ....132..161G. .
7. ↑  Hoffleit, D.· Warren, Jr. W.H. *HR 1338, database entry*. *The Bright Star Catalogue* (5th Revised έκδοση).  «V/50». CDS. Ανακτήθηκε στις 17 Νοεμβρίου 2008.
8. ↑  Brunsden, E. *και άλλοι*. (Απρίλιος 2018). «Frequency and mode identification of γ Doradus from photometric and spectroscopic observations\*». *Monthly Notices of the Royal Astronomical Society* **475** (3): 3813-3822. doi:10.1093/mnras/sty034. Bibcode: 2018MNRAS.475.3813B.
9. ↑  Balona, L.A.; Krisciunas, K.; Cousins, A.W.J. (15 Οκτωβρίου 1994). «γ Doradus: evidence for a new class of pulsating star». *Monthly Notices of the Royal Astronomical Society* **270** (4): 905-913. doi:10.1093/mnras/270.4.905. Bibcode: 1994MNRAS.270..905B. .
10. 1 2  Esposito, Thomas M. *και άλλοι*. (Ιούλιος 2020). «Debris Disk Results from the Gemini Planet Imager Exoplanet Survey's Polarimetric Imaging Campaign». *The Astronomical Journal* **160** (1): 44. doi:10.3847/1538-3881/ab9199. 24. Bibcode: 2020AJ....160...24E.
11. ↑  Broekhoven-Fiene, Hannah *και άλλοι*. (Ιανουάριος 2013). «The Debris Disk around γ Doradus Resolved with Herschel». *The Astrophysical Journal* **762** (1): 11. doi:10.1088/0004-637X/762/1/52. 52. Bibcode: 2013ApJ...762...52B.
12. ↑  Greaves, J.S. *και άλλοι*. (Φεβρουάριος 2014). «Alignment in star-debris disc systems seen by Herschel». *Monthly Notices of the Royal Astronomical Society: Letters* **438** (1): L31-L35. doi:10.1093/mnrasl/slt153. Bibcode: 2014MNRAS.438L..31G.